 इस गल्ल च कोई शक नेईं ऐ जे स्वायत्ता जां फेर दुए कुसै बी मामले दे नांऽ उप्पर जम्मू-कश्मीर च अपनी प्रभुसत्ता गी ढीला करने च केन्द्र सरकार तैयार नेईं ऐ।  साढ़ै जनेह् लोक जेड़े स्वायत्ता दा नारा लांदे न उनेंगी एह मन्नी लेना लोड़चदा जे इस मामले च नमीं दिल्ली दे वचार वास्तव च ओहदे राजनीतिक रंग उप्पर निर्भर करदे न ते एह् गल्ल ते स्पश्ट ऐ जे ओह स्वायत्ता देना नेईं चाहंदी ऐ।  केसरिया भला तिरंगे थमां बक्ख कियां होई सकदा ऐ।  इस मौलिक सच्चाई बारे च जेकर कोई सबूत लोड़चदा ते सप्रंग सरकार दे गृह मंत्रालय दी पारंपरिक ब’रे दी रपोर्ट मौजूद ऐ।  जेएंडके च स्वायत्ता दी मंग गी लेई ऐ ओहदे च मौजूद ऐ।  जेएंडके च स्वायत्ता दी मंग गी लेई ऐ ओहदे च मौजूद समग्री वास्तव च राजग सरकार दे बराबर गै ऐ।  दौनें गै स्वायत्तता गी गंभीरता कन्नै नेईं बलके मते गै औले ढंग कन्नै लैंदे होई गलाया ऐ जे भारत दे दुईऐ रिआसतें दे मुकाबले जम्मू-कश्मीर पैह्‌ल्ले गै स्वायत्ता दा बड़ा मता लाह् चुक्का रदा ऐ।  एह् 1974-75 थमां पैह्‌ल्ले दी गल्ल ऐ जे जेल्लै केन्द्र सरकार ने रिआसत गी पूर्ण स्वायत्तता जां फेर दुएं लफ्जें च गलाचे तां 1953 थवां पैह्‌ल्ले गी स्थिति बहाल करने दे मामले थमां अपने कदम वापस मोड़ी लैत्ते हे।  जिस चाल्ली कन्नै हुन दिल्ली ने इस मामले दा संक्षिप्त जवाब दित्ता ऐ उसै चाल्ली कन्नै तदुं इयै गलाया ऐ जे ‘घड़ी दी सूईयें गी वापस नेईं मोड़ेआ जाई सकदा। ’ जेकर सोचेआ जाऽ ते केऽ इन्दिरा गांधी ते शेख अब्दुल्ला इच इयै तय होआ हा।  त्रै दशकें परैंत दिल्ली च गांधी दे वारसें ओहदे पास्सेआ लैते गे गलत निर्णयें गी सेही करने च कोई बहादुरी नेईं दस्सी।  सिर्फ इयै नेई बलके शेर-ए-कश्मीर दे वारसें बी तां ओहदे पास्सेआ कीते गे आत्मसमर्पण गी दुरूस्त करने च कोई समझदारी नेईं दस्सी। 